title: Rozhodnutie Rady (EÚ) 2016/769 z 21. apríla 2016 o prijatí zmien Protokolu z roku 1998 o perzistentných organických látkach k Dohovoru o diaľkovom znečisťovaní ovzdušia prechádzajúcom hranicami štátov z roku 1979

text:
               18.5.2016

               SK

               Úradný vestník Európskej únie

               L 127/21

         ROZHODNUTIE RADY (EÚ) 2016/769
   z 21. apríla 2016
   o prijatí zmien Protokolu z roku 1998 o perzistentných organických látkach k Dohovoru o diaľkovom znečisťovaní ovzdušia prechádzajúcom hranicami štátov z roku 1979
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Únia je stranou Dohovoru Európskej hospodárskej komisie Organizácie Spojených národov (EHK OSN) o diaľkovom znečisťovaní ovzdušia prechádzajúcom hranicami štátov z roku 1979 (ďalej len „dohovor“) od jeho schválenia v roku 1981 (1).

               (2)

               Únia je stranou Protokolu z roku 1998 o perzistentných organických látkach k Dohovoru o diaľkovom znečisťovaní ovzdušia prechádzajúcom hranicami štátov z roku 1979 (ďalej len „protokol“) od jeho schválenia 19. februára 2004 (2).

               (3)

               Strany protokolu začali rokovať v roku 2007 s cieľom ďalej zlepšiť ochranu ľudského zdravia a životného prostredia, a to aj aktualizáciou zoznamu príslušných látok a emisných limitov vzťahujúcich sa na určité spaľovne odpadov.

               (4)

               V roku 2009 strany prítomné na 27. zasadnutí Výkonného orgánu dohovoru prijali konsenzom rozhodnutia 2009/1, 2009/2 a 2009/3, ktorými sa mení protokol.

               (5)

               Zmeny uvedené v rozhodnutí 2009/3 nadobudli platnosť a účinnosť na základe zrýchleného postupu stanoveného v článku 14 ods. 4 protokolu.

               (6)

               Zmeny uvedené v rozhodnutiach 2009/1 a 2009/2 si vyžadujú prijatie stranami protokolu v súlade s článkom 14 ods. 3 protokolu.

               (7)

               Únia už prijala nástroje týkajúce sa otázok, na ktoré sa vzťahujú zmeny protokolu, vrátane nariadenia Európskeho parlamentu a Rady (ES) č. 850/2004 (3).

               (8)

               Zmeny protokolu uvedené v rozhodnutiach 2009/1 a 2009/2 by sa preto mali v mene Únie prijať,

         PRIJALA TOTO ROZHODNUTIE:
   Článok 1
   Zmeny Protokolu z roku 1998 o perzistentných organických látkach k Dohovoru o diaľkovom znečisťovaní ovzdušia prechádzajúcom hranicami štátov z roku 1979 (ďalej len „protokol“) sa týmto prijímajú v mene Únie.
   Zmeny protokolu v znení, ktoré sa uvádza v článku 1 rozhodnutia 2009/1 a článku 1 rozhodnutia 2009/2 Výkonného orgánu dohovoru, sú pripojené k tomuto rozhodnutiu.
   Článok 2
   Predseda Rady určí osobu(-y) splnomocnenú(-é) uložiť v mene Únie, pokiaľ ide o otázky, ktoré patria do právomoci Únie, listinu o prijatí podľa článku 14 ods. 3 protokolu (4).
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 21. apríla 2016

            Za Radu

            predseda

         G.A. VAN DER STEUR

      (1)  Ú. v. ES L 171, 27.6.1981, s. 11.

      (2)  Ú. v. EÚ L 81, 19.3.2004, s. 35.

      (3)  Nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (Ú. v. EÚ L 158, 30.4.2004, s. 7).

      (4)  Dátum nadobudnutia platnosti zmien protokolu uverejní Generálny sekretariát Rady v Úradnom vestníku Európskej únie.

      ZMENY PROTOKOLU
      uvedené v článku 1 rozhodnutia 2009/1Výkonného orgánu dohovoru
      A.   Článok 1
      Odsek 12 sa nahrádza takto:
      „‚Nový stacionárny zdroj‘ znamená akýkoľvek stacionárny zdroj, ktorého stavba alebo podstatná zmena sa začala po uplynutí dvoch rokov od dátumu nadobudnutia platnosti pre zmluvnú stranu:

                  a)

                  tohto protokolu alebo

                  b)

                  zmena tohto protokolu, ktorá vzhľadom na stacionárny zdroj buď zavádza nové emisné limity v časti II prílohy IV, alebo zavádza kategóriu v prílohe VIII, do ktorej patrí zdroj.

            Rozhodnutie, či ide o podstatnú zmenu alebo nie, je plne v kompetencii vnútroštátnych orgánov, pričom sa berú do úvahy také faktory ako environmentálne prínosy tejto zmeny.“
      B.   Článok 3

                  1.

                  V článku 3 v odseku 5 písm. b) bode i) a odseku 5 písm. b) bode iii) protokolu sa slová:
                  „pre ktorý Príloha V identifikuje najlepšiu dostupnú techniku“
                  nahrádzajú slovami:
                  „pre ktorý usmernenia prijaté zmluvnými stranami na zasadnutí výkonného orgánu určujú najlepšie dostupné techniky“.

                  2.

                  Bodkočiarka na konci odseku 5 písm. b) bodu iv) sa mení na bodku.

                  3.

                  Odsek 5 písm. b) bod v) sa vypúšťa.

            C.   Článok 13
      Slová „Prílohy V a VII majú“ sa nahrádzajú slovami „Príloha V má“.
      D.   Článok 14

                  1.

                  Odsek 3 sa nahrádza takto:
                  „3.   Zmeny tohto protokolu a príloh I až IV, VI a VIII sa prijímajú konsenzom strán prítomných na zasadnutí výkonného orgánu a pre strany, ktoré ich prijali, nadobudnú účinnosť deväťdesiatym dňom odo dňa, keď dve tretiny strán, ktoré boli stranami v čase prijatia zmien, uložia u depozitára svoje listiny o ich prijatí. Zmeny nadobudnú účinnosť pre každú ďalšiu stranu deväťdesiatym dňom odo dňa, keď táto strana uloží svoju listinu o prijatí zmien. Tento odsek platí s výhradou nižšie uvedených odsekov 5a a 5b.“

                  2.

                  V odseku 4 sa slová „Prílohám V a VII“ nahrádzajú slovami „prílohe V“ a slová „tieto stanú platnými“ sa nahrádzajú slovami „príloha V stane platnou“.

                  3.

                  V odseku 5 sa slová „alebo VII“ vypúšťajú a slová „týmto Prílohám“ sa nahrádzajú slovami „prílohe V“.

                  4.

                  po odseku 5 sa doplnia tieto odseky:
                  „5a.   Pre strany, ktoré ho prijali, nahrádza postup stanovený v nasledujúcom odseku 5b postup stanovený vo vyššie uvedenom odseku 3, pokiaľ ide o zmeny príloh I až IV, VI a VIII.

                              5b.

                                          a)

                                          Zmeny príloh I až IV, VI a VIII sa prijímajú konsenzom strán prítomných na zasadnutí výkonného orgánu. Zmena ktorejkoľvek takejto prílohy nadobudne účinnosť po uplynutí jedného roka odo dňa, keď boli strany výkonným tajomníkom Komisie oboznámené s touto zmenou, pre tie strany, ktoré nepredložili depozitárovi oznámenie v súlade s ustanoveniami nasledujúceho písmena b);

                                          b)

                                          každá strana, ktorá nie je schopná schváliť zmenu príloh I až IV, VI a VIII, to písomne oznámi depozitárovi do jedného roka odo dňa oznámenia prijatia zmeny. Depozitár bezodkladne upovedomí ostatné strany o prijatí takéhoto oznámenia. Strana môže kedykoľvek nahradiť predchádzajúce oznámenie prijatím tejto zmeny a uložením listiny o prijatí u depozitára sa táto zmena prílohy pre túto stranu stane účinnou.

                                          c)

                                          žiadna zmena príloh I až IV, VI a VIII nenadobudne účinnosť, ak súhrnný počet šestnásť alebo viac strán buď:

                                                      i)

                                                      predložil oznámenie v súlade s ustanoveniami vyššie uvedeného písmena b), alebo

                                                      ii)

                                                      neprijal postup stanovený v tomto odseku a zatiaľ neuložil listinu o prijatí v súlade s ustanoveniami vyššie uvedeného odseku 3.“

            E.   Článok 16
      Za odsek 2 sa dopĺňa tento nový odsek:

         „3.   Štát alebo regionálna hospodárska integračná organizácia vo svojej listine o ratifikácii, prijatí, schválení alebo pristúpení uvedie, že pokiaľ ide o zmeny príloh I až IV, VI a VIII, nemá v úmysle viazať sa postupmi stanovenými v článku 14 ods. 5 b.“

      F.   Príloha I

                  1.

                  V zázname pre látku DDT, sa podmienky (očíslované 1 a 2) pre vylúčenie výroby vypúšťajú a nahrádzajú slovom „žiadne“ a slová „okrem tých, ktoré sú uvedené v Prílohe II“ v podmienkach pre použitie sa vypúšťajú.

                  2.

                  V zázname pre látku heptachlór sa podmienky pre použitie vypúšťajú a nahrádzajú slovom „žiadne“.

                  3.

                  V zázname pre látku hexachlórbenzén sa podmienky pre výrobu a použitie vypúšťajú a príslušne nahrádzajú slovom „žiadne“.

                  4.

                  Záznamy pre tieto látky sa dopĺňajú vložením týchto riadkov v príslušnom abecednom poradí:

                              „Hexachlórbutadién
                              CAS: 87-68-3

                              Výroba

                              žiadne

                              Použitie

                              žiadne

                              Hexachlórcyklohexány (HCH) (CAS: 608-731) vrátane lindánu (CAS: 58-89-9

                              Výroba

                              žiadne

                              Použitie

                              žiadne, s výnimkou gama izoméru HCH (lindánu), ktorý sa používa ako topický insekticíd na účely verejného zdravia. Takéto použitia sa prehodnotia na základe tohto protokolu v roku 2012 alebo jeden rok po nadobudnutí platnosti zmeny, podľa toho, čo nastane neskôr.

                              Hexabrómdifenyléter (a) a heptabrómdifenyléter (a)

                              Výroba

                              žiadne

                              Použitie

                                          1.

                                          Strana môže povoliť recykláciu tovarov, ktoré obsahujú alebo môžu obsahovať niektorú z týchto látok, a použitie a konečnú likvidáciu tovarov, ktoré sú vyrobené z recyklovaných materiálov, ktoré obsahujú alebo môžu obsahovať niektorú z týchto látok, za predpokladu, že sa recyklácia a konečná likvidácia vykonáva environmentálne prijateľným spôsobom a nevedie k zhodnocovaniu ktorejkoľvek z týchto látok na účely jej opakovaného použitia.

                                          2.

                                          Počnúc rokom 2013 a potom každé štyri roky, kým sa uvedené podmienky nezrušia alebo sa inak neskončí ich platnosť, výkonný orgán vyhodnotí pokrok strán pri dosahovaní konečného cieľa vylúčiť tieto látky obsiahnuté v tovaroch a preskúma, či je ešte táto podmienka, ktorej platnosť sa skončí v každom prípade najneskôr v roku 2030, stále potrebná.

                              Tetrabrómdifenyléter (b) a pentabrómdifenyléter (b)

                              Výroba

                              žiadne

                              Použitie

                                          1.

                                          Strana môže povoliť recykláciu tovarov, ktoré obsahujú alebo môžu obsahovať niektorú z týchto látok, a použitie a konečnú likvidáciu tovarov, ktoré sú vyrobené z recyklovaných materiálov, ktoré obsahujú alebo môžu obsahovať niektorú z týchto látok, za predpokladu, že sa recyklácia a konečná likvidácia vykonáva environmentálne prijateľným spôsobom a nevedie k zhodnocovaniu ktorejkoľvek z týchto látok na účely jej opakovaného použitia.

                                          2.

                                          Počnúc rokom 2013 a potom každé štyri roky, kým sa uvedené podmienky nezrušia alebo sa inak neskončí ich platnosť, výkonný orgán vyhodnotí pokrok strán pri dosahovaní konečného cieľa vylúčiť tieto látky obsiahnuté v tovaroch a preskúma, či je ešte táto podmienka, ktorej platnosť sa skončí v každom prípade najneskôr v roku 2030, stále potrebná.

                              Pentachlórbenzén
                              CAS: 608-93-5

                              Výroba

                              žiadne

                              Použitie

                              žiadne

                              Perfluóroktánsulfonát (PFOS) (c)

                              Výroba

                              žiadne, okrem výroby na účely a) – c) uvedené ďalej v texte a a) – e) uvedené v prílohe II

                              Použitie

                              žiadne, okrem týchto použití a použití a) – e) v prílohe II:

                                          a)

                                          chrómovanie, chrómová anodizácia a reverzné leptanie do roku 2014;

                                          b)

                                          bezprúdové nanášanie vrstvy nikel-polytetrafluóretylénu do roku 2014;

                                          c)

                                          leptanie plastových substrátov pred ich metalizáciou do roku 2014;

                                          d)

                                          hasiace peny, ale iba vtedy, ak boli vyrobené alebo sa používali do 18. decembra 2009

                                    Vzhľadom na hasiace peny:

                                          i)

                                          strany by sa mali snažiť vylúčiť do roku 2014 hasiace peny obsahujúce PFOS, ktoré boli vyrobené alebo sa používali do 18. decembra 2009, a predložia správu výkonnému orgánu v roku 2014 o pokroku, ktorý v tejto oblasti dosiahli;

                                          ii)

                                          na základe správ strán a bodu i) výkonný orgán v roku 2015 posúdi, či by používanie hasiacich pien obsahujúcich PFOS, ktoré boli vyrobené alebo sa používali do 18. decembra 2009, malo podliehať dodatočným obmedzeniam.“

                  5.

                  Záznam pre látku PCB sa vypúšťa a nahrádza týmto riadkom:

                              „Polychlórované bifenyly (PCB) (d)

                              Výroba

                              žiadne

                              Použitie

                              žiadne. Pokiaľ ide o PCB používané k dátumu vykonávania, strany:

                                          1.

                                          Vyvinú rozhodné úsilie zamerané na:

                                                      a)

                                                      čo najskoršie vylúčenie používania identifikovateľných PCB v zariadeniach (napr. transformátoroch, kondenzátoroch alebo iných elektrických zariadeniach obsahujúcich zvyškové kvapalné zásoby) obsahujúcich PCB v objeme väčšom ako 5 dm3 s koncentráciou 0,05 % PCB alebo vyššou, ale najneskôr do 31. decembra 2010, alebo pre krajiny s ekonomikou v transformácii najneskôr do 31. decembra 2015;

                                                      b)

                                                      environmentálne prijateľnú likvidáciu alebo dekontamináciu:

                                                                  —

                                                                  všetkých kvapalných PCB uvedených v písmene a) a ďalších kvapalných PCB obsahujúcich viac ako 0,005 % PCB, nenachádzajúcich sa v zariadeniach, ale najneskôr do 31. decembra 2015, alebo pre krajiny s ekonomikou v transformácii najneskôr do 31. decembra 2020;

                                                                  —

                                                                  všetkých kvapalných PCB uvedených v odseku 2 písm. a) najneskôr do 31. decembra 2029;

                                                      c)

                                                      environmentálne prijateľnú dekontamináciu alebo zneškodňovanie zariadení uvedených v odseku 1 písm. a) a odseku 2 písm. a).

                                          2.

                                          Snažia sa:

                                                      a)

                                                      čo najskôr určiť a odstrániť z použitia zariadenia (napr. transformátory, kondenzátory alebo iné nádoby obsahujúce kvapalné zásoby) obsahujúce viac ako 0,005 % PCB v objeme väčšom ako 0,05 dm3, ale najneskôr 31. decembra 2025;

                                                      b)

                                                      určiť iné tovary obsahujúce viac ako 0,005 % PCB (napr. plášte káblov, tvrdený tesniaci materiál a predmety s náterom) a riadiť ich v súlade s článkom 3 ods. 3

                                          3.

                                          Zabezpečujú, aby sa zariadenia opísané v odseku 1 písm. a) a odseku 2 písm. a) nevyvážali alebo nedovážali na iné účely, než je environmentálne prijateľné nakladanie s odpadom.

                                          4.

                                          Na zníženie expozície a rizika s cieľom kontrolovať používanie PCB podporujú:

                                                      a)

                                                      používanie PCB iba v nepoškodených zariadeniach, v ktorých nedochádza k úniku, a iba v oblastiach, kde sa riziko uvoľnenia do životného prostredia môže minimalizovať a rýchlo napraviť;

                                                      b)

                                                      nepoužívanie PCB v zariadeniach v oblastiach spojených s výrobou alebo spracovaním potravín alebo krmiva;

                                                keď sa používajú PCB v obývaných oblastiach vrátane škôl a nemocníc prijímajú všetky primerané opatrenia na zabránenie elektrických porúch, ktoré by mohli spôsobiť požiar, a pravidelne vykonávajú kontrolu úniku zo zariadení.“

                  6.

                  Poznámka pod čiarou (a) na konci prílohy I sa vypúšťa.

                  7.

                  Na konci prílohy I sa dopĺňajú tieto poznámky pod čiarou:

                              „(a)

                              „Hexabrómdifenyléter a heptabrómdifenyléter“ je 2,2′,4,4′,5,5′- hexabrómdifenyléter (BDE-153, CAS č.: 68631-49-2), 2,2′, 4,4′, 5,6′- hexabrómdifenyléter (BDE-154, CAS č.: 207122-15-4), 2,2′, 3,3′, 4,5′- heptabrómdifenyléter (BDE-175, CAS č.: 446255-22-7), 2,2′, 4′, 5′- heptabrómdifenyléter (BDE-183, CAS č.: 207122-16-5) a iné hexa- a heptabrómdifenylétery prítomné v komerčnom oktabrómdifenyléteri.

                              (b)

                              „tetrabrómdifenyléter a pentabrómdifenyléter“ je 2,2′,4,4′- tetrabrómdifenyléter (BDE-47, CAS č.: 40088-47-9) a 2,2′,4,4′,5- pentabrómdifenyléter (BDE-99, CAS č.: 32534-81-9) a iné tetra- a pentabrómdifenylétery prítomné v komerčnom pentabrómdifenyléteri.

                              (с)

                              perfluóroktánsulfonát (PFOS) sú látky vymedzené s molekulovým vzorcom C8F17SO2X, kde X = OH, kovová soľ, halid, amid alebo iné deriváty vrátane polymérov.

                              (d)

                              „polychlórované bifenyly“ sú aromatické zlúčeniny tvorené tak, že vodíkové atómy molekuly bifenylu (dve benzénové jadrá spojené jednoduchou väzbou uhlík uhlík) môžu byť nahradené až desiatimi atómami chlóru.“

            G.   Príloha II

                  1.

                  Záznamy o látkach DDT, HCH a PCB v tabuľke nachádzajúcej sa za prvým odsekom prílohy II sa vypúšťajú.

                  2.

                  Vložením tohto riadku v príslušnom abecednom poradí sa dopĺňa záznam pre túto látku:

                              „Látka

                              Požiadavky

                              Obmedzenie používania

                              Podmienky

                              Perfluóroktánsulfonát (PFOS) (1)

                                          a)

                                          fotorezistentné alebo antireflexné nátery pre fotolitografické postupy;

                                          b)

                                          fotografické nátery, ktoré sa používajú na filmy, papiere alebo tlačiarenské platne;

                                          c)

                                          prísady proti zahmlievaniu pre nedekoratívne hrubé pochrómovanie (VI) a zvlhčovače v kontrolovaných systémoch na elektrolytického pokovovania;

                                          d)

                                          hydraulické kvapaliny pre leteckú techniku;

                                          e)

                                          určité zdravotnícke pomôcky (napr. vrstvy z kopolyméru etyléntetrafluóretylénu (ETFE) a výroba ETFE neprepúšťajúceho röntgenové lúče, diagnostické zdravotnícke pomôcky in vitro a CCD farebné filtre).

                              Strany by mali prijať opatrenia na vylúčenie týchto použití, keď budú k dispozícii vhodné alternatívy.
                              Najneskôr v roku 2015 a potom každé štyri roky, podáva každá strana, ktorá používa tieto látky, správy o dosiahnutom pokroku pri ich vylučovaní a predkladá informácie o tomto pokroku výkonnému orgánu. Na základe týchto správ sa tieto obmedzené použitia prehodnotia.

            H.   Príloha III

                  1.

                  Text v položke „Referenčný rok“ pre každú z látok uvedených v prílohe III sa vypúšťa a nahrádza takto:
                  „1990 alebo alternatívny rok od roku 1985 do roku 1995 vrátane alebo pre krajiny s ekonomikou v transformácii alternatívny rok od roku 1985 do roku nadobudnutia platnosti protokolu pre stranu, ktorý uvedie strana pri ratifikácii, prijatí, schválení alebo pristúpení“

                  2.

                  V zázname pre látku hexachlórbenzén sa za názov látky dopĺňa tento text: „CAS: 118-74-1“.

                  3.

                  Vložením tohto riadku na konci tabuľky sa dopĺňa záznam pre látku PCB:

                              „PCB (c)

                              2005 alebo alternatívny rok od roku 1995 do roku 2010 vrátane alebo pre krajiny s ekonomikou v transformácii alternatívny rok od roku 1995 do roku nadobudnutia platnosti protokolu pre stranu, ktorý uvedie strana pri ratifikácii, prijatí, schválení alebo pristúpení“

                  4.

                  Za poznámku pod čiarou (b) sa dopĺňa táto poznámka pod čiarou:

                              „(c)

                              Polychlórované bifenyly vymedzené v prílohe I vytvorené a neúmyselne uvoľnené z antropogénnych zdrojov.“

            I.   Príloha IV

                  1.

                  Na konci odseku 2 v zátvorkách sa slovo „a“ vypúšťa a dopĺňajú sa slová „a pre daný obsah kyslíka“.

                  2.

                  Odsek 3 sa vypúšťa a nahrádza sa týmto textom:

                              „3.

                              Emisné limity sa vzťahujú na normálne prevádzkové podmienky. V prípade vsádzkových postupov sa emisné limity vzťahujú na priemerné úrovne zaznamenané počas celého vsádzkového postupu vrátane napr. predhrievania, vykurovania a chladenia.“

                  3.

                  V odseku 4 sa slovo „platnými“ dopĺňa pred slovo „normami“ a slovo „napríklad“ sa dopĺňa pred slovo „Európskou“.

                  4.

                  Odsek 6 sa vypúšťa a nahrádza sa týmto textom a poznámkou pod čiarou:

                              „6.

                              Emisie PCDD/F sú uvedené v celkových ekvivalentoch toxicity (TEQ) (1). Hodnoty faktora toxickej ekvivalencie, ktoré sa použijú na účely tohto protokolu, musia byť v súlade s platnými medzinárodnými normami vrátane hodnôt faktora toxickej ekvivalencie cicavcov Svetovej zdravotníckej organizácie z roku 2005 pre PCDD/F.

                     (1)  Celkový ekvivalent toxicity (TEQ) je operačne definovaný súčtom produktov koncentrácie každej zlúčeniny vynásobeným hodnotou jej faktora toxickej ekvivalencie (TEF) a predstavuje odhad celkovej činnosti 2,3,7,8-TCDD zmesi. Skratka pre celkový ekvivalent toxicity bola predtým TE.“"

                  5.

                  Odsek 7 sa vypúšťa a nahrádza sa týmto textom a poznámkou pod čiarou:

                              „7.

                              Nasledujúce hraničné hodnoty, vzťahujúce sa na 11 % koncentráciu O2 v odpadnom plyne, platia pre nasledujúce typy spaľovní:

                                          Tuhý komunálny odpad (existujúci stacionárny zdroj spaľujúci viac než 3 tony za hodinu a každý nový stacionárny zdroj)
                                          0,1 ng TEQ/m3

                                          Tuhý zdravotnícky odpad (existujúci stacionárny zdroj spaľujúci viac než 1 tonu za hodinu a každý nový stacionárny zdroj)

                                                      Nový stacionárny zdroj:

                                                      0,1 ng TEQ/m3

                                                      Existujúci stacionárny zdroj:

                                                      0,5 ng TEQ/m3

                                          Nebezpečný odpad (existujúci stacionárny zdroj spaľujúci viac než 1 tonu za hodinu a každý nový stacionárny zdroj)

                                                      Nový stacionárny zdroj:

                                                      0,1 ng TEQ/m3

                                                      Existujúci stacionárny zdro

                                                      0,2 ng TEQ/m3

                                          Priemyselný odpad, ktorý nie je nebezpečný (2)
                                              (3)

                                                      Nový stacionárny zdroj:

                                                      0,1 ng TEQ/m3

                                                      Existujúci stacionárny zdroj:

                                                      0,5 ng TEQ/m3

                     (2)  Vrátane spaľovní odpadovej biomasy, ktorá môže obsahovať halogénované organické zlúčeniny alebo ťažké kovy v dôsledku úpravy pomocou prípravkov na ochranu dreva alebo náterov a ktorá obsahuje najmä odpadovú biomasu pochádzajúcu zo stavieb a demolácií, ale s výnimkou spaľovní, v ktorých sa upravuje iba iná odpadová biomasa."

                     (3)  Krajiny s ekonomikou v transformácii môžu vylúčiť spoluspaľovanie priemyselného odpadu, ktorý nie je nebezpečný, v priemyselných procesoch, keď sa tento odpad používa ako prídavné palivo, ktoré poskytuje až 10 % energie.“"

                  6.

                  Za odsek 7 sa dopĺňajú tieto nové odseky:

                              „8.

                              Táto hraničná hodnota, ktorá sa vzťahuje na 16 % koncentráciu O2 v odpadnom plyne, platí pre aglomeračné zariadenia:
                              0,5 ng TEQ/m3

                              9.

                              Táto hraničná hodnota, ktorá sa vzťahuje na skutočnú koncentráciu O2 v odpadnom plyne, platí pre tento zdroj:
                              Sekundárna výroba ocele – elektrické oblúkové pece s kapacitou viac ako 2,5 tony za hodinu roztavenej ocele na ďalšie spracovanie:
                              0,5 ng TEQ/m3“

            J.   Príloha VI

                  1.

                  Existujúci text prílohy sa označuje ako odsek 1

                  2.

                  V písmene a) sa za slová „tohto Protokolu“ dopĺňajú slová „pre danú stranu“.

                  3.

                  Písmeno b) sa nahrádza takto:
                  „pre existujúce stacionárne zdroje:

                              i)

                              osem rokov po nadobudnutí platnosti tohto protokolu pre danú stranu. V prípade potreby môže byť toto obdobie pre určité stacionárne zdroje predĺžené v súlade s vnútroštátnymi právnymi predpismi o amortizačné obdobie; alebo

                              ii)

                              pre stranu, ktorá je krajinou s ekonomikou v transformácii, až pätnásť rokov po nadobudnutí platnosti tohto protokolu pre túto stranu.“

                  4.

                  Na konci prílohy sa dopĺňa tento nový odsek:

                              „2.

                              Časové harmonogramy pre uplatnenie emisných limitov a najlepších dostupných techník, ktoré boli aktualizované alebo zavedené vďaka zmene tohto protokolu, sú:

                                          a)

                                          pre nové stacionárne zdroje: dva roky po dátume nadobudnutia platnosti príslušnej zmeny pre danú stranu;

                                          b)

                                          pre existujúce stacionárne zdroje:

                                                      i)

                                                      osem rokov po nadobudnutí platnosti príslušnej zmeny pre danú stranu alebo

                                                      ii)

                                                      pre stranu, ktorá je krajinou s ekonomikou v transformácii, až pätnásť rokov po nadobudnutí platnosti príslušnej zmeny pre túto stranu.“

            K.   Príloha VIII

                  1.

                  V druhej vete časti I sa pred slová „prílohe V“ dopĺňajú slová „usmerňovacom dokumente uvedenom“.

                  2.

                  Opis kategórie 1 v tabuľke v časti II sa vypúšťa a nahrádza takto: „Spaľovne odpadu vrátane spoločného spaľovania komunálneho, nebezpečného odpadu, odpadu, ktorý nie je klasifikovaný ako nebezpečný, zdravotníckeho odpadu a splaškového kalu.“

                  3.

                  Do tabuľky v časti II sa dopĺňajú tieto nové kategórie:

                              „13

                              Špecifické chemické výrobné procesy, z ktorých sa neúmyselne uvoľňujú perzistentné organické látky, ide najmä o výrobu chlórfenolov a chlóranilu.

                              14

                              Tepelné procesy v metalurgickom priemysle, postupy založené na použití chlóru.“

         (1)  perfluóroktánsulfonát (PFOS) sú látky vymedzené s molekulovým vzorcom C8F17S02X, kde X = OH, kovová soľ, halid, amid alebo iné deriváty vrátane polymérov.“

      ZMENY PROTOKOLU
      uvedené v článku 1 rozhodnutia 2009/2 Výkonného orgánu dohovoru
      A.   Príloha I

                  1.

                  Záznamy pre tieto látky sa dopĺňajú vložením týchto riadkov v príslušnom abecednom poradí:

                              „Polychlórované naftalény (PCN)

                              Výroba

                              Žiadne

                              Použitie

                              žiadne

                              Chlórované parafíny s krátkym reťazcom (d)

                              Výroba

                              žiadne, okrem výroby pre použitia uvedené v prílohe II

                              Použitie

                              žiadne, okrem použití uvedených v prílohe II“

                  2.

                  Na konci prílohy I sa dopĺňa táto poznámka pod čiarou:

                              „(d)

                              Chlórované parafíny s krátkym reťazcom sú chlórované alkány s dĺžkou uhlíkového reťazca – od 10 do 13 atómov uhlíka a stupňom chlorácie viac než 48 % hmotnosti.“

            B:   Príloha II

                  1.

                  Záznam pre túto látku sa dopĺňa vložením tohto riadku v príslušnom abecednom poradí:

                              „Chlórované parafíny s krátkym reťazcom (b)

                                          a)

                                          gumené spomaľovače horenia v dopravníkových pásoch používané v ťažobnom priemysle;

                              Strany by mali prijať opatrenia na vylúčenie týchto použití, keď budú k dispozícii vhodné alternatívy.

                                          b)

                                          spomaľovače horenia používané v tesniacich materiáloch pri stavbe priehrad.

                              Najneskôr v roku 2015 a potom každé štyri roky podáva každá strana, ktorá používa tieto látky, správy o dosiahnutom pokroku pri ich vylučovaní a predkladá informácie o tomto pokroku výkonnému orgánu. Na základe týchto správ sa tieto obmedzené použitia prehodnotia.“

                  2.

                  Na konci prílohy II sa dopĺňa táto poznámka pod čiarou:

                              „(b)

                              Chlórované parafíny s krátkym reťazcom sú chlórované alkány s dĺžkou uhlíkového reťazca – od 10 do 13 atómov uhlíka a stupňom chlorácie viac než 48 % hmotnosti.“


title: Rozhodnutie Komisie zo 14. decembra 2009 , ktorým sa mení a dopĺňa rozhodnutie 2004/407/ES, pokiaľ ide o povolenie na dovoz fotografickej želatíny do Českej republiky [oznámené pod číslom K(2009) 9899]

text:
               16.12.2009

               SK

               Úradný vestník Európskej únie

               L 330/82

      ROZHODNUTIE KOMISIE

   zo 14. decembra 2009,
   ktorým sa mení a dopĺňa rozhodnutie 2004/407/ES, pokiaľ ide o povolenie na dovoz fotografickej želatíny do Českej republiky
   [oznámené pod číslom K(2009) 9899]
   (Iba anglické, české, francúzske, holandské a nemecké znenie je autentické)
   (2009/960/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1774/2002 z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených na ľudskú spotrebu (1), a najmä na jeho článok 4 ods. 4 a článok 32 ods. 1,
   keďže:

               (1)

               V nariadení (ES) č. 1774/2002 sa zakazuje dovoz a tranzit vedľajších živočíšnych produktov a spracovaných výrobkov do Únie s výnimkou tých, ktoré sú povolené v súlade s uvedeným nariadením.

               (2)

               V rozhodnutí Komisie 2004/407/ES z 26. apríla 2004 o prechodných sanitárnych pravidlách a pravidlách udeľovania osvedčení v zmysle nariadenia Európskeho parlamentu a Rady (ES) č. 1774/2002, pokiaľ ide o dovoz fotografickej želatíny z určitých tretích krajín (2), sa uvádza, že Belgicko, Luxembursko, Holandsko a Spojené kráľovstvo môžu povoliť dovoz určitých druhov želatíny určených výlučne pre fotografický priemysel (fotografická želatína) v súlade s daným rozhodnutím.

               (3)

               V rozhodnutí 2004/407/ES je stanovené, že dovoz fotografickej želatíny možno povoliť len z tretích krajín uvedených v prílohe k danému rozhodnutiu, konkrétne z Japonska a zo Spojených štátov amerických. V súlade s uvedeným rozhodnutím sa dovážané zásielky musia prepraviť na miesto určenia za prísnych prepravných podmienok v snahe zabrániť potenciálnemu ohrozeniu zdravia ľudí a zvierat.

               (4)

               Česká republika predložila žiadosť o povolenie dovážať fotografickú želatínu z uvedených tretích krajín do závodov na svojom území. Česká republika potvrdila, že v snahe zabrániť potenciálnemu ohrozeniu zdravia uplatní prísne prepravné podmienky stanovené v rozhodnutí 2004/407/ES.

               (5)

               Preto by sa až do preskúmania technických požiadaviek na dovoz vedľajších živočíšnych produktov v zmysle nariadenia Európskeho parlamentu a Rady (ES) č. 1069/2009 o vedľajších živočíšnych produktoch (3) malo Českej republike umožniť povoľovanie dovozu fotografickej želatíny v prípade, že budú splnené podmienky stanovené v rozhodnutí 2004/407/ES. Z geografických dôvodov by sa však dovoz mal uskutočňovať cez Nemecko.

               (6)

               Rozhodnutie 2004/407/ES by sa preto malo zodpovedajúcim spôsobom zmeniť a doplniť.

               (7)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   Rozhodnutie 2004/407/ES sa mení a dopĺňa takto:

               1.

               Článok 1 sa nahrádza takto:
               „Článok 1
               Výnimka týkajúca sa dovozu fotografickej želatíny
               Odchylne od článku 29 ods. 1 nariadenia (ES) č. 1774/2002 Belgicko, Česká republika, Luxembursko, Holandsko a Spojené kráľovstvo môžu v súlade s týmto rozhodnutím povoliť dovoz želatíny vyrobenej z materiálov obsahujúcich chrbticu z hovädzieho dobytka, ktoré sa v uvedenom nariadení klasifikujú ako materiál kategórie 1 určený výlučne na účely fotografického priemyslu (fotografická želatína).“

               2.

               Článok 9 sa nahrádza takto:
               „Článok 9
               Adresáti
               Toto rozhodnutie je určené Belgickému kráľovstvu, Českej republike, Luxemburskému veľkovojvodstvu, Holandskému kráľovstvu a Spojenému kráľovstvu Veľkej Británie a Severného Írska.“

               3.

               Prílohy I a III sa menia a dopĺňajú v súlade s prílohou k tomuto rozhodnutiu.

         Článok 2
   Toto rozhodnutie sa uplatňuje od 1. januára 2010.
   Článok 3
   Toto rozhodnutie je určené Belgickému kráľovstvu, Českej republike, Luxemburskému veľkovojvodstvu, Holandskému kráľovstvu a Spojenému kráľovstvu Veľkej Británie a Severného Írska.

      V Bruseli 14. decembra 2009

            Za Komisiu

         Androulla VASSILIOU

            členka Komisie

      (1)  Ú. v. ES L 273, 10.10.2002, s. 1.

      (2)  Ú. v. EÚ L 151, 30.4.2004, s. 11.

      (3)  Ú. v. EÚ L 300, 14.11.2009, s. 1.

      PRÍLOHA
      Prílohy I a III sa menia a dopĺňajú takto:

                  1.

                  Príloha I sa nahrádza takto:

                     „PRÍLOHA I

                        Tretie krajiny a závody pôvodu, cieľové členské štáty, miesta hraničnej kontroly pri prvom vstupe do Únie a schválené závody fotografického priemyslu

                                 Tretia krajina pôvodu

                                 Závody pôvodu

                                 Cieľový členský štát

                                 Miesta hraničnej kontroly pri prvom vstupe do Únie

                                 Schválené závody fotografického priemyslu

                                 Japonsko

                                             Nitta Gelatin Inc.

                                             2-22 Futamata

                                             Yao-City, Osaka

                                             581 – 0024 JAPONSKO

                                             Jellie Co. ltd.

                                             7-1, Wakabayashi 2-Chome,

                                             Wakabayashi-ku,

                                             Sendai-city, Miyagi,

                                             982 JAPONSKO

                                             NIPPI Inc. Gelatin Division

                                             1 Yumizawa-Cho

                                             Fujinomiya City Shizuoka

                                             418 – 0073 JAPONSKO

                                 Holandsko

                                 Rotterdam

                                             FUJIFILM Europe B.V.,

                                             Oudenstaart 1

                                             5047 TK Tilburg,

                                             HOLANDSKO

                                             Nitta Gelatin Inc.

                                             2-22 Futamata

                                             Yao-City, Osaka

                                             581 – 0024, JAPONSKO

                                 Spojené kráľovstvo

                                 Liverpool Felixstowe

                                             Kodak Ltd Headstone Drive, Harrow, MIDDX

                                             HA4 4TY,

                                             SPOJENÉ KRÁĽOVSTVO

                                 Česká republika

                                 Hamburg

                                             FOMA BOHEMIA spol. s r.o.

                                             Jana Krušinky 1604

                                             501 04 Hradec Králove,

                                             ČESKÁ REPUBLIKA

                                 Spojené štáty americké

                                             Eastman Gelatine Corporation,

                                             227 Washington Street,

                                             Peabody, MA, 01960 USA

                                             Gelita North America,

                                             2445 Port Neal Industrial Road Sergeant Bluff, Iowa, 51054 USA

                                 Luxembursko

                                 Antverpy
                                 Zaventem
                                 Luxemburg

                                             DuPont Teijin

                                             Luxembourg SA

                                             PO Box 1681

                                             L-1016

                                             LUXEMBURSKO

                                 Spojené kráľovstvo

                                 Liverpool
                                 Felixstowe

                                             Kodak Ltd

                                             Headstone Drive,

                                             Harrow, MIDDX HA4 4TY,

                                             SPOJENÉ KRÁĽOVSTVO

                                             Eastman Gelatine Corporation, 227 Washington Street,

                                             Peabody, MA, 01960 USA

                                 Česká republika

                                 Hamburg

                                             FOMA BOHEMIA spol. s r.o.

                                             Jana Krušinky 1604

                                             501 04 Hradec Králove,

                                             ČESKÁ REPUBLIKA“

                  2.

                  Príloha III sa nahrádza takto:

                     „PRÍLOHA III

                        VZOR VETERINÁRNYCH OSVEDČENÍ PRE DOVOZ TECHNICKEJ ŽELATÍNY Z TRETÍCH KRAJÍN, KTORÁ SA POUŽÍVA NA ÚČELY FOTOGRAFICKÉHO PRIEMYSLU

                        Poznámky

                                 a)

                                 Veterinárne osvedčenia pre dovoz technickej želatíny, ktorá sa používa na účely fotografického priemyslu, sa vystavia vo vyvážajúcej krajine na základe vzoru uvedeného v tejto prílohe III. Ich súčasťou sú potvrdenia, ktoré sa vyžadujú pre všetky tretie krajiny, a v prípade potreby,aj také dodatočné záruky, ktoré sa vyžadujú od vyvážajúcej tretej krajiny alebo strany.

                                 b)

                                 Originál každého osvedčenia bude pozostávať z jednej strany, obojstranného listu alebo ak je potrebný dlhší text, bude v takej podobe, že všetky potrebné strany budú súčasťou jedného celku a budú neoddeliteľné.

                                 c)

                                 Vyhotoví sa aspoň v jednom z úradných jazykov členského štátu EÚ, v ktorom sa vykoná kontrola na mieste hraničnej kontroly EÚ, a v jazyku cieľového členského štátu EÚ. Tieto členské štáty však môžu v prípade potreby povoliť iné jazyky doplnené úradným prekladom.

                                 d)

                                 Ak sú z dôvodu identifikácie položiek zásielky pripojené k osvedčeniu ďalšie strany, tieto strany sa budú považovať za súčasť originálu osvedčenia po podpísaní a opečiatkovaní každej z týchto strán potvrdzujúcim úradným veterinárnym lekárom.

                                 e)

                                 Ak osvedčenie a ostatné schémy uvedené v písmene d) pozostávajú z viac ako jednej strany, každá strana bude v dolnej časti očíslovaná – (číslom strany) z (celkového počtu strán) – a v hornej časti označená číselným kódom osvedčenia, ktoré vydá príslušný orgán.

                                 f)

                                 Originál osvedčenia musí dohotoviť a podpísať úradný veterinárny lekár. Príslušný orgán vývoznej krajiny takto zabezpečí, aby sa dodržali zásady osvedčovania rovnocenné s tými, ktoré sú ustanovené v smernici Rady 96/93/ES.

                                 g)

                                 Farba podpisu musí byť iná ako farba tlače. Rovnaký predpis platí pre pečiatky okrem reliéfnych a vodotlačových pečiatok.

                                 h)

                                 Originál osvedčenia musí sprevádzať zásielku z miesta hraničnej kontroly EÚ až do určeného fotografického závodu.


title: Rozhodnutie Dozorného úradu EZVO č. 397/09/COL zo 14. októbra 2009 , ktorým sa sedemdesiaty druhýkrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly o štátnej pomoci pre spoločnosti spravujúce lode

text:
               1.12.2011

               SK

               Úradný vestník Európskej únie

               L 318/51

         ROZHODNUTIE DOZORNÉHO ÚRADU EZVO
   č. 397/09/COL
   zo 14. októbra 2009,
   ktorým sa sedemdesiaty druhýkrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly o štátnej pomoci pre spoločnosti spravujúce lode
   DOZORNÝ ÚRAD EZVO (1),
   SO ZRETEĽOM NA Dohodu o Európskom hospodárskom priestore (2), a najmä na jej články 61 až 63 a jej protokol 26,
   SO ZRETEĽOM NA Dohodu medzi štátmi EZVO o zriadení dozorného úradu a súdneho dvora (3), a najmä na jej článok 24 a článok 5 ods. 2 písm. b),
   KEĎŽE podľa článku 24 Dohody o dozore a súde uvedie dozorný úrad do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde vydáva dozorný úrad oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne ustanovuje alebo pokiaľ to dozorný úrad považuje za nevyhnutné,
   PRIPOMÍNAJÚC procesnoprávne a hmotnoprávne pravidlá v oblasti štátnej pomoci prijaté 19. januára 1994 dozorným úradom (4),
   KEĎŽE Komisia Európskych spoločenstiev (ďalej len „Komisia“) prijala 10. júna 2009 oznámenie o usmerneniach Európskeho spoločenstva o štátnej pomoci pre spoločnosti spravujúce lode (5),
   KEĎŽE toto oznámenie má význam aj pre Európsky hospodársky priestor,
   KEĎŽE sa v rámci celého Európskeho hospodárskeho priestoru má zabezpečiť jednotné uplatňovanie pravidiel EHP o štátnej pomoci,
   KEĎŽE podľa bodu II pod nadpisom VŠEOBECNÉ na konci prílohy XV k Dohode o EHP má dozorný úrad po konzultácii s Komisiou prijať akty, ktoré zodpovedajú aktom prijatým Európskou komisiou,
   PO KONZULTÁCII s Európskou komisiou,
   PO KONZULTÁCII so štátmi EZVO listom z 31. augusta 2009 (úkon č. 526393, 526395 a 526367),
   PRIJAL TOTO ROZHODNUTIE:
   Článok 1
   Usmernenia o štátnej pomoci sa menia a dopĺňajú zavedením novej kapitoly o usmerneniach týkajúcich sa štátnej pomoci pre spoločnosti spravujúce lode. Nová kapitola je obsiahnutá v prílohe k tomuto rozhodnutiu.
   Článok 2
   Iba anglické znenie je autentické.

      V Bruseli 14. októbra 2009

            Za Dozorný úrad EZVO

         Per SANDERUD

            predseda

         Kristján Andri STEFÁNSSON

            člen kolégia

      (1)  Ďalej len „dozorný úrad“.

      (2)  Ďalej len „Dohoda o EHP“.

      (3)  Ďalej len „Dohoda o dozore a súde“.

      (4)  Usmernenia o uplatňovaní a výklade článkov 61 a 62 Dohody o EHP a článku 1 protokolu 3 k Dohode o dozore a súde, ktoré prijal a vydal dozorný úrad 19. januára 1994, uverejnené v Úradnom vestníku Európskej únie (ďalej len „Ú. v. EÚ/ES“) L 231, 3.9.1994, s. 1, a v dodatku EHP č. 32, 3.9.1994, s. 1. Ďalej len „usmernenia o štátnej pomoci“. Aktualizované znenie usmernení o štátnej pomoci je uverejnené na webovej stránke dozorného úradu: http://www.eftasurv.int/state-aid/legal-framework/state-aid-guidelines/

      (5)  Ú. v. EÚ C 132, 11.6.2009, s. 3.

      PRÍLOHA

         USMERNENIE O ŠTÁTNEJ POMOCI PRE SPOLOČNOSTI SPRAVUJÚCE LODE

      1.   Rozsah pôsobnosti

      Táto kapitola sa zaoberá spôsobilosťou správcov posádky a technických správcov lodí na zníženie dane z príjmu právnickej osoby alebo na uplatnenie dane z tonáže podľa oddielu 3.1 kapitoly o štátnej pomoci pre námornú dopravu (1) (ďalej len „usmernenia o námornej doprave“). Nezaoberá sa štátnou pomocou pre obchodných správcov lodí. Táto kapitola sa týka správy posádky a technickej správy bez ohľadu na to, či sa pre danú loď poskytujú jednotlivo, alebo spoločne.
      2.   Úvod

      2.1.   Všeobecný kontext

      Usmernenia o námornej doprave umožňujú, aby spoločnosti spravujúce lode získali nárok na daň z tonáže alebo iné daňové úpravy pre spoločnosti vykonávajúce lodnú dopravu (oddiel 3.1). Spôsobilosť sa však obmedzuje na spoločné poskytovanie tak technickej správy, ako aj správy posádky pre tú istú loď („plná správa“), pričom tieto činnosti nie sú spôsobilé pre daň z tonáže alebo iné daňové úpravy, ak sa poskytujú jednotlivo.
      V usmerneniach o námornej doprave sa ustanovuje, že Dozorný úrad EZVO (ďalej len „dozorný úrad“) po troch rokoch preskúma účinky usmernení o námornej doprave na správu lodí (2). Táto kapitola sa zameriava na výsledky tohto aktuálneho hodnotenia a prináša závery týkajúce sa spôsobilosti spoločností spravujúcich lode uchádzať sa o štátnu pomoc.
      2.2.   Správa lodí

      Spoločnosti spravujúce lode sú subjekty, ktoré poskytujú majiteľom lodí rôzne služby, ako sú technické prehliadky, najímanie a výcvik posádky, správa posádky a prevádzka plavidla. Služby správy lodí možno rozdeliť do troch kategórií: správa posádky, technická správa a obchodná správa.
      Správa posádky pozostáva najmä z riešenia všetkých záležitostí týkajúcich sa posádky, ako je výber a najímanie primerane kvalifikovaných námorníkov, vydávanie výplatných pások, zabezpečenie vhodnej úrovne personálnej obsadenosti lode, kontrola osvedčení námorníkov, zabezpečenie úrazového poistenia a poistenia pre prípad invalidity námorníkov, starostlivosť o cestovné záležitosti a vybavovanie víz, vybavovanie zdravotnej starostlivosti, hodnotenie výkonu námorníkov a v niektorých prípadoch zabezpečenie ich výcviku. Správa posádky predstavuje na celom svete zďaleka najväčší podiel v rámci odvetvia správy lodí.
      V rámci technickej správy sa musí zabezpečiť, aby plavidlo bolo spôsobilé na plavbu a plne spĺňalo technické požiadavky, ako aj požiadavky na bezpečnosť a zabezpečenie ochrany. Technický správca zodpovedá najmä za rozhodnutia o oprave a údržbe lode. Technická správa predstavuje významnú súčasť odvetvia správy lodí, aj keď omnoho menšiu, než je správa posádky.
      Obchodná správa pozostáva z propagácie a zabezpečenia predaja lodnej kapacity prostredníctvom prenájmu lodí, prijímania rezervácií na náklad alebo cestujúcich, zabezpečenia marketingu a vymenúvania agentov. Obchodná správa predstavuje veľmi malú časť odvetvia správy lodí. Dozorný úrad zatiaľ nemá k dispozícii úplné informácie o obchodnej správe. Táto kapitola sa preto obchodnou správou nezaoberá.
      Ako každá námorná činnosť, aj správa lodí je svojou povahou celosvetová záležitosť. Vzhľadom na to, že chýba medzinárodné právo, ktoré upravuje správu lodí tretími stranami, sa normy v tejto oblasti utvárajú v rámci súkromnoprávnych zmlúv (3).
      V rámci EHP sa správa lodí vykonáva najmä na Cypre. Spoločnosti spravujúce lode však existujú aj v Spojenom kráľovstve, Nemecku, Dánsku, Belgicku a Holandsku. Mimo EHP majú spoločnosti spravujúce lode sídla najmä v Hongkongu, Singapure, Indii, Spojených arabských emirátoch a Spojených štátoch amerických.
      2.3.   Prieskum podmienok spôsobilosti pre spoločnosti spravujúce lode

      Od uverejnenia usmernení o námornej doprave v marci 2004 vstúpilo do EHP niekoľko námorných krajín, medzi nimi aj Cyprus, ktorý má najväčšie odvetvie správy lodí na svete.
      Pristúpenie Cypru a jeho prípravné práce na dosiahnutie súladu s usmerneniami o námornej doprave, ako aj štúdia, ktorú pre vládu tohto členského štátu EHP (4) vyhotovilo konzorcium, umožnili oveľa lepšie porozumenie tejto činnosti a jej vývoju. Dosiahla sa lepšia informovanosť, najmä pokiaľ ide o väzbu medzi technickou správou a správou posádky na jednej strane a lodnou dopravou na strane druhej, ako aj možnosť správcov posádky a/alebo technických správcov napomáhať dosiahnutie cieľov usmernení o námornej doprave.
      3.   Posúdenie spôsobilosti spoločností spravujúcich lode

      Na rozdiel od iných námorných služieb je správa lodí štandardnou hlavnou činnosťou námorných dopravcov, ktorá sa zvyčajne poskytuje interne. Správa lodí je jednou z najcharakteristickejších činností prevádzkovateľov lodí. V súčasnosti ju však v niektorých prípadoch externe zabezpečujú spoločnosti spravujúce lode z pozície tretej strany. V dôsledku tejto väzby medzi správou lodí a lodnou dopravou sú spoločnosti spravujúce lode z pozície tretej strany profesionálnymi prevádzkovateľmi s rovnakým profilom ako majitelia lodí, i keď sa delia do segmentov podľa špecializácie, a vykonávajú svoju činnosť v rovnakom podnikateľskom prostredí. Jedinými zákazníkmi spoločností spravujúcich lode sú majitelia lodí.
      Dozorný úrad sa v tomto kontexte domnieva, že externé zabezpečovanie správy lodí by sa nemalo daňovo znevýhodňovať v porovnaní s internou správou lodí za predpokladu, že spoločnosti spravujúce lode spĺňajú rovnaké požiadavky, aké sa uplatňujú na majiteľov lodí, a že poskytovanie pomoci týmto spoločnostiam prispieva k dosiahnutiu cieľov usmernení o námornej doprave rovnakým spôsobom ako poskytovanie pomoci majiteľom lodí.
      Dozorný úrad sa predovšetkým domnieva, že spoločnosti spravujúce lode môžu práve vďaka svojej špecializácii a povahe svojej hlavnej činnosti významne prispieť k dosiahnutiu cieľov usmernení o námornej doprave, najmä k dosiahnutiu „efektívnej, bezpečnej a ekologicky priaznivej námornej dopravy“ a ku „konsolidácii námorných odvetví so sídlom v členských štátoch EHP“ (5).
      4.   Rozšírenie spôsobilosti uchádzať sa o štátnu pomoc na spoločnosti spravujúce lode

      Na základe vysvetlenia v oddiele 3 dozorný úrad v súlade s článkom 61 ods. 3 písm. c) Dohody o EHP schváli daňovú úľavu pre spoločnosti spravujúce lode uvedené v oddiele 3.1 usmernení o námornej doprave, pokiaľ ide o spoločnú alebo oddelenú správu posádky a technickú správu lodí, za predpokladu, že sa splnia podmienky uvedené v oddieloch 5 a 6 tejto kapitoly.
      5.   Podmienky spôsobilosti platné pre technických správcov a správcov posádok

      Aby získali nárok na pomoc, spoločnosti spravujúce lode by mali preukázať jasnú väzbu s EHP a jeho hospodárstvom v súlade s oddielom 3.1 usmernení o námornej doprave. Navyše by mali prispievať k cieľom usmernení o námornej doprave, ako sú tie, ktoré sa vyššie uvádzajú v oddiele 2.2 usmernení o námornej doprave. Technickí správcovia a správcovia posádok sú spôsobilí uchádzať sa o štátnu pomoc, ak lode, ktoré spravujú, spĺňajú všetky požiadavky uvedené v oddieloch 5.1 až 5.4 tejto kapitoly. Spôsobilé činnosti sa musia vykonávať výhradne z územia EHP.
      5.1.   Príspevok k hospodárstvu a zamestnanosti v rámci EHP

      Hospodárska väzba s EHP sa preukazuje skutočnosťou, že správa lodí sa vykonáva na území jedného alebo viacerých členských štátov EHP a že v pozemných činnostiach alebo na lodiach sa zamestnávajú najmä štátni príslušníci EHP.
      5.2.   Hospodárska väzba medzi správou lodí a EHP

      Spoločnosti spravujúce lode môžu využívať štátnu pomoc pre lode, ktoré spravujú výhradne na území EHP, bez ohľadu na to, či sa táto správa poskytuje interne, alebo čiastočne, či úplne externe jednou alebo viacerými spoločnosťami spravujúcimi lode.
      Na základe toho, že spoločnosti spravujúce lode nemajú úplnú kontrolu nad svojimi zákazníkmi, uvedená požiadavka sa považuje za splnenú vtedy, ak sa aspoň dve tretiny tonáže spravovaných lodí spravujú z územia EHP. Tonáž presahujúca tento podiel, ktorá sa nespravuje výlučne z územia EHP, nemá nárok na štátnu pomoc (6).
      5.3.   Súlad s medzinárodnými normami a normami Spoločenstva

      Spoločnosti spravujúce lode majú nárok na štátnu pomoc, ak všetky lode a posádky, ktoré spravujú, spĺňajú medzinárodné normy a požiadavky právnych predpisov Spoločenstva, a to najmä tie, ktoré sa týkajú bezpečnosti, zabezpečenia ochrany, výcviku a osvedčení námorníkov, environmentálneho vplyvu a pracovných podmienok na palube.
      5.4.   Požiadavka na podiel tonáže pod vlajkou EHP (flag link)

      Na spoločnosti spravujúce lode sa vzťahuje požiadavka na podiel tonáže stanovená v oddiele 3.1 ôsmom odseku usmernení o námornej doprave. Za referenčnú hodnotu sa považuje podiel tonáže pod vlajkou EHP stanovený v deň prijatia tejto kapitoly. V prípade nových spoločností sa referenčná hodnota vypočíta jeden rok po dni, keď začali svoju činnosť.
      6.   Ďalšie požiadavky týkajúce sa správcov posádok

      6.1.   Výcvik námorníkov

      Správcovia posádok sú spôsobilí uchádzať sa o štátnu pomoc, pokiaľ všetci námorníci pracujúci na palubách spravovaných lodí sú vyškolení, vycvičení a majú osvedčenie o spôsobilosti podľa Dohovoru Medzinárodnej námornej organizácie (IMO) o normách výcviku, kvalifikácie a strážnej služby námorníkov z roku 1978 v jeho zmenenom a doplnenom znení (dohovor STCW) a úspešne dokončili výcvik v oblasti osobnej bezpečnosti na palube lode. Okrem toho sú správcovia posádok spôsobilí uchádzať sa o štátnu pomoc, ak spĺňajú požiadavky dohovoru STCW a právnych predpisov Spoločenstva, ktoré sa týkajú zodpovednosti spoločností.
      6.2.   Sociálne podmienky

      Na to, aby boli správcovia posádok spôsobilí uchádzať sa o štátnu pomoc, musia zabezpečiť na všetkých spravovaných lodiach úplné uplatňovanie ustanovení Dohovoru o pracovných normách v námornej doprave z roku 2006 (ďalej len „dohovor“) (7) Medzinárodnej organizácie práce z roku 2006 zo strany zamestnávateľov námorníkov, nezáležiac na tom, či sú nimi majitelia lodí alebo spoločnosti spravujúce lode. Spoločnosti spravujúce lode musia najmä zabezpečiť, aby sa riadne uplatňovali ustanovenia dohovoru týkajúce sa pracovnej zmluvy (8) námorníkov, straty alebo stroskotania lode (9), zdravotnej starostlivosti (10), zodpovednosti majiteľa lode vrátane výplaty mzdy v prípade nehody alebo choroby (11) a repatriácie (12).
      Správcovia posádok musia taktiež zabezpečiť, aby sa starostlivo dodržiavali medzinárodné normy týkajúce sa pracovného času a času odpočinku stanovené v dohovore.
      A napokon, aby boli správcovia posádok spôsobilí uchádzať sa o štátnu pomoc, musia poskytnúť taktiež finančnú záruku, ktorá zabezpečí odškodnenie v prípade úmrtia alebo dlhodobej pracovnej neschopnosti námorníkov v dôsledku pracovného úrazu, choroby z povolania alebo pracovného rizika.
      7.   Výpočet dane

      S cieľom zamedziť narušeniu hospodárskej súťaže dozorný úrad použije v prípade spoločností spravujúcich lode zásadu obsiahnutú v usmerneniach o námornej doprave, podľa ktorej schváli len schémy, ktoré vytvoria pre rovnakú činnosť alebo rovnakú tonáž homogénne daňové zaťaženie vo všetkých členských štátoch EHP. To znamená, že úplné oslobodenie alebo ekvivalentné schémy sa neschvália (13).
      Základ dane, ktorý sa má použiť pre spoločnosť spravujúcu lode, nemôže očividne byť rovnaký ako ten, ktorý sa uplatní na majiteľov lodí, pretože vzhľadom na danú loď je obrat spoločností spravujúcich lode oveľa nižší než obrat majiteľa lode. Podľa štúdie uvedenej v oddiele 2.3, ako aj podľa oznámení prijatých v minulosti by základ dane uplatňovaný v prípade spoločností spravujúcich lode mal dosahovať približne 25 % základu (podľa tonáže alebo teoretického zisku), ktorý by sa uplatnil na rovnakú loď alebo tonáž v prípade majiteľa lode. Dozorný úrad preto požaduje, aby sa v rámci schémy dane z tonáže pre spoločnosť spravujúcu lode použila sadzba vo výške najmenej 25 % (14).
      Ak spoločnosti spravujúce lode vykonávajú činnosti, ktoré ich podľa tejto kapitoly neoprávňujú uchádzať sa o štátnu pomoc, musia pre tieto činnosti viesť osobitné účtovníctvo.
      V prípade, ak spoločnosti spravujúce lode prenesú časť svojej činnosti na subdodávateľov, ktorí ju vykonávajú z pozície tretej strany, títo subdodávatelia nie sú spôsobilí uchádzať sa o štátnu pomoc.
      8.   Uplatňovanie a úprava

      Dozorný úrad uplatní usmernenia uvedené v tejto kapitole od dátumu ich prijatia.
      Štátna pomoc spoločnostiam spravujúcim lode bude zahrnutá do všeobecnej úpravy usmernení o námornej doprave, ako je uvedené v oddiele 13 týchto usmernení.

         (1)  Dostupné na webovej stránke Dozorného úradu EZVO: http://www.eftasurv.int/state-aid/legal-framework/state-aid-guidelines/.

         (2)  Pozri poznámku pod čiarou č. 20 vzťahujúcu sa na usmernenia o námornej doprave.

         (3)  Príkladom je „BIMCO’s Standard Ship Management Agreement SHIPMAN 98“ (SHIPMAN 98 – štandardná zmluva o správe lodí organizácie BIMCO), ktorá sa často používa vo vzťahoch medzi spoločnosťami spravujúcimi lode a ich majiteľmi.

         (4)  Study on Ship Management in Cyprus and in the European Union (Štúdia o správe lodí na Cypre a v Európskej únii) z 31. mája 2008, ktorú pre cyperskú vládu vypracovalo konzorcium pod vedením Ekonomickej univerzity vo Viedni.

         (5)  Oddiel 2.2 usmernení o námornej doprave.

         (6)  Nesplnenie pravidla 2/3 však nemá vplyv na spôsobilosť spoločnosti spravujúcej lode ako takej.

         (7)  Treba pripomenúť, že európski sociálni partneri prijali dohodu, ktorá zohľadňuje príslušné časti Dohovoru o pracovných normách v námornej doprave z roku 2006 začleneného do právnych predpisov Spoločenstva smernicou Rady 2009/13/ES zo 16. februára 2009, ktorou sa vykonáva Dohoda uzavretá Združením vlastníkov lodí Európskeho spoločenstva (ECSA) a Európskou federáciou pracovníkov v doprave (ETF) o Dohovore o pracovných normách v námornej doprave z roku 2006 a ktorou sa mení a dopĺňa smernica 1999/63/ES (Ú. v. EÚ L 124, 20.5.2009, s. 30). Smernica Rady 2009/13/ES sa nachádza v procese začleňovania do Dohody o EHP.

         (8)  Predpis 2.1 a norma A2.1 (Pracovné zmluvy námorníkov) hlavy 2 dohovoru.

         (9)  Tamže. Predpis 2.6 a norma A2.6 (Náhrada škody pre námorníkov v prípade straty alebo stroskotania lode) hlavy 2.

         (10)  Tamže. Predpis 4.1 a norma A4.1 (Zdravotná starostlivosť na palube a na pobreží); predpis 4.3 a norma A4.3 (Ochrana zdravia, bezpečnosť a predchádzanie úrazom); predpis 4.4 (Prístup k spoločenským zariadeniam na pobreží) hlavy 4.

         (11)  Tamže. Predpis 4.2 a norma A4.2 (Zodpovednosť vlastníkov lodí) hlavy 4.

         (12)  Tamže. Predpis 2.5 a norma A2.5 (Repatriácia) hlavy 2.

         (13)  Dozorný úrad, vychádzajúc z tejto kapitoly usmernení, zdôrazňuje, že mechanizmus používaný na výpočet dane, ktorú majú uhradiť tak spoločnosti spravujúce lode, ako aj majitelia lodí, je sám osebe irelevantný; irelevantné je najmä to, či sa použije systém založený na teoretickom zisku, alebo nie.

         (14)  Majiteľ lode, ak má právo požiadať o túto schému, zostáva zodpovedný za uhradenie dane z tonáže v plnom rozsahu.


title: 2012/580/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskej námornej bezpečnostnej agentúry za rozpočtový rok 2010

text:
               17.10.2012

               SK

               Úradný vestník Európskej únie

               L 286/213

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskej námornej bezpečnostnej agentúry za rozpočtový rok 2010
   (2012/580/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (3), a najmä na jeho článok 19,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0137/2012),

               1.

               udeľuje výkonnému riaditeľovi Európskej námornej bezpečnostnej agentúry absolutórium za plnenie rozpočtu agentúry za rozpočtový rok 2010;

               2.

               uvádza svoje poznámky v priloženom uznesení,

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej námornej bezpečnostnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 52.

      (2)  Ú. v. ES L 248, 16.9.2002, s. 1.

      (3)  Ú. v. ES L 208, 5.8.2002, s. 1.

      (4)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA OSTATNÉ ROKY

               Európska námorná bezpečnostná agentúra

               2006

               2007

               2008

               2009

               Výkonnosť

               nevzťahuje sa

                           —

                           nesprávne predkladanie rozpočtu.

                           —

                           agentúra nevypracovala viacročný pracovný program a jej ročný pracovný program nezodpovedal prijatým rozpočtovým záväzkom,

                           —

                           vyzýva agentúru, aby si stanovila ciele SMART a ukazovatele RACER a aby zaviedla Ganttov diagram → na podporu prístupu orientovaného na výsledky,

                           —

                           vyzýva agentúru, aby vypracovala diachronickú analýzu operácií, ktoré vykonala v tomto a predchádzajúcich rokoch.

                           —

                           vyzýva agentúru, aby zvážila zahrnutie Ganttovho diagramu do plánovania každej zo svojich operačných činností;

                           —

                           vyzýva agentúru, aby pripravila porovnanie svojich činností vykonaných za rok, za ktorý sa má udeliť absolutórium, a za predchádzajúci rozpočtový rok.

               Rozpočtové a finančné hospodárenie

                           —

                           postupy zostavovania rozpočtu a plánu pracovných miest neboli dostatočne prísne → neadekvátne plánovanie prijímania zamestnancov a nesprávne predkladanie rozpočtu,

                           —

                           zásada presnosti rozpočtu nebola dôsledne dodržaná;

                           —

                           niektoré zmluvy umožňovali 100 % predbežné financovanie: táto prax nie je v súlade so zásadami riadneho finančného hospodárenia.

                           —

                           nesprávne predkladanie rozpočtu: pre diferencované rozpočtové prostriedky rozpočet neobsahoval rozvrh platieb splatných v nasledujúcich rozpočtových rokoch, aby sa splnili rozpočtové záväzky zahrnuté v predchádzajúcich rozpočtových rokoch,

                           —

                           právne záväzky boli prijaté skôr než zodpovedajúce rozpočtové záväzky;

                           —

                           postupy zostavovania rozpočtu neboli dostatočne prísne → vysoký počet rozpočtových presunov (32 v roku 2007).

                           —

                           nedostatky v plánovaní a monitorovaní platobných rozpočtových prostriedkov na operačné činnosti (7,5 milióna EUR bolo zrušených),

                           —

                           vyzýva agentúru, aby zvýšila úsilie v oblasti vzdelávania a komunikácie s cieľom predchádzať situáciám, keď sú právne záväzky uzatvárané skôr než zodpovedajúce rozpočtové záväzky,

                           —

                           žiada Komisiu, aby preskúmala, akým spôsobom by sa dalo zabezpečiť uplatňovanie hospodárenia s hotovostnými prostriedkami založeného na potrebách.

                           —

                           Dvor audítorov upozornil na vysoký počet rozpočtových presunov v roku 2009; vyzýva agentúru, aby zlepšila svoju plánovaciu a monitorovaciu činnosť s cieľom znížiť počet rozpočtových presunov,

                           —

                           naliehavo vyzýva agentúru, aby správne uplatňovala postupy verejného obstarávania.

               Ľudské zdroje

               nevzťahuje sa

                           –

                           otázky transparentnosti v postupoch prijímania zamestnancov: v kontrolovaných postupoch prijímania zamestnancov neboli výberové kritériá a limity bodov potrebné na postup do ďalších fáz výberového konania stanovené pred začatím procesu hodnotenia.

                           –

                           požaduje zlepšenie stratégie v oblasti ľudských zdrojov → otázka transparentnosti (pozri oblasť Vnútorný audit).

                           –

                           upozorňuje na nedostatky v postupoch výberu zamestnancov a naliehavo vyzýva agentúru, aby súčasné nedostatky odstránila.

               Vnútorný audit

               nevzťahuje sa

               nevzťahuje sa

                           –

                           vyzýva agentúru, aby prijala opatrenia na splnenie 7 z 32 odporúčaní IAS → t. j. prijatie vykonávacích predpisov k služobnému poriadku, pokiaľ ide o prijímanie dočasných zamestnancov v súlade so služobným poriadkom, kontroly vo výberových konaniach v záujme zabezpečenia väčšej transparentnosti a rovnakého zaobchádzania s uchádzačmi a vypracovanie stratégie plánovania kariéry.

                           —

                           vyzýva agentúru, aby urýchlene uplatnila veľmi dôležité odporúčania IAS a zdôrazňuje, že je potrebné najmä:

                                       —

                                       predložiť strategický plán a monitorovať zúčastnené strany agentúry vrátane prehľadu rizík reziduálneho znečistenia ropou,

                                       —

                                       dodržiavať administratívne postupy,

                                       —

                                       vykonať analýzu možných riešení pre správu vybavenia a hodnotenie ich finančného a operačného vplyvu,

                                       —

                                       dokumentovať rozhodnutia o mobilizácii plavidiel,

                           —

                           konštatuje, že odporúčania IAS, ktoré agentúra ešte musí uplatniť, zahŕňajú vypracovanie:

                                       —

                                       hodnotenia vnútorného rizika a

                                       —

                                       zoznamu existujúcich vnútorných postupov,

                                       —

                                       plánu rozvoja a vykonávania zostávajúcich postupov,

                                       —

                                       registra postupov v prípade výnimiek &

                                       —

                                       revízie systému vnútornej kontroly.

          ---documentbreak---

               17.10.2012

               SK

               Úradný vestník Európskej únie

               L 286/214

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej námornej bezpečnostnej agentúry za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (3), a najmä na jeho článok 19,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0137/2012),

               A.

               keďže Dvor audítorov vyhlásil, že získal primeranú istotu o tom, že účtovná závierka Európskej námornej bezpečnostnej agentúry (ďalej len „agentúra“) za rozpočtový rok 2010 je spoľahlivá a že príslušné operácie sú zákonné a správne;

               B.

               keďže 10. mája 2011 Európsky parlament udelil výkonnému riaditeľovi agentúry absolutórium za plnenie jej rozpočtu za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:

                           —

                           vyzval agentúru, aby zvážila zavedenie Ganttovho diagramu do plánovania všetkých svojich prevádzkových činností v záujme prehľadného zaznamenávania času, ktorý jednotliví zamestnanci strávia na určitom projekte, a podpory prístupu zameraného na dosahovanie výsledkov; vyzval preto agentúru, aby informovala orgán udeľujúci absolutórium o krokoch, ktoré v tejto súvislosti prijala,

                           —

                           naliehavo žiadal agentúru, aby správne uplatňovala postupy verejného obstarávania, ale uvítal skutočnosť, že agentúra začlenila do svojej výročnej správy o činnosti za rok 2009 osobitnú prílohu o rokovacích konaniach s cieľom informovať rozpočtový orgán;

               C.

               keďže rozpočet agentúry na rozpočtový rok 2010 bol 54 400 000 EUR, čo je v porovnaní so sumou 53 300 000 EUR z roku 2009 zvýšenie o 6,1 %; keďže príspevok Únie do rozpočtu agentúry na rok 2010 bol vo výške 31 949 360 EUR, čo v porovnaní so sumou 24 435 000 EUR z roku 2009 (6) predstavuje nárast o 30,75 %;

      Rozpočtové a finančné hospodárenie

               1.

               na základe údajov agentúry uznáva, že získala 54 400 000 EUR vo viazaných rozpočtových prostriedkoch a 50 600 000 EUR v platobných rozpočtových prostriedkoch; berie na vedomie, že to v porovnaní s rokom 2009 predstavuje zvýšenie o 11,21 % vo viazaných rozpočtových prostriedkoch, ale zníženie o 5,33 % v platobných rozpočtových prostriedkoch;

               2.

               konštatuje, že podľa správy agentúry o rozpočtovom a finančnom hospodárení dosiahla v roku 2010 miera plnenia rozpočtu agentúry úroveň 98 %, pokiaľ ide o viazané rozpočtové prostriedky, a 89 %, pokiaľ ide o platobné rozpočtové prostriedky; konštatuje tiež, že v porovnaní s rokom 2009 sa miera plnenia rozpočtu agentúry zvýšila tak vo viazaných rozpočtových prostriedkoch (+ 4 %), ako aj v platobných rozpočtových prostriedkoch (+ 8 %); vyzýva agentúru, aby prijala potrebné opatrenia na ďalšie zlepšovanie plnenia svojho rozpočtu a aby v tejto veci pravidelne informovala orgán udeľujúci absolutórium;

      Prenosy rozpočtových prostriedkov

               3.

               konštatuje, že podľa správy agentúry o rozpočtovom a finančnom hospodárení predstavovala suma rozpočtových prostriedkov prenesených z roku 2010 do roku 2011 s cieľom pokryť nesplatené záväzky na konci roku 1 214 272,92 EUR; berie na vedomie, že podľa údajov agentúry je táto miera prenesených prostriedkov o 43 % nižšia než v roku 2009; vyzýva však agentúru, aby prijala ďalšie opatrenia na zníženie prenosov a aby dodržiavala zásadu ročnej platnosti rozpočtu;

               4.

               vyjadruje poľutovanie nad tým, že Dvor audítorov nespomenul prenesené a zrušené rozpočtové prostriedky agentúry vo svojej správe o ročnej účtovnej závierke agentúry za rozpočtový rok 2010;

      Záväzky „a posteriori“

               5.

               berie na vedomie, že na základe žiadosti Európskeho parlamentu agentúra do svojej výročnej správy o činnosti za rok 2010 zahrnula konkrétne informácie o záväzkoch a posteriori (t. j. právnych záväzkoch, ktoré boli prijaté skôr než zodpovedajúce rozpočtové záväzky); berie na vedomie úsilie agentúry o zníženie počtu záväzkov a posteriori (z viac než 20 v roku 2007 na 5 v roku 2010); je však znepokojený skutočnosťou, že takéto záväzky predstavujú porušenie článku 62 ods. 1 rámcového nariadenia o rozpočtových pravidlách a že agentúra sa s týmito nedostatkami stretáva už od roku 2006;

      Postupy verejného obstarávania

               6.

               berie na vedomie, že z výročnej správy agentúry o činnosti vyplýva, že oddelenie pre právne a finančné veci sa v roku 2010 zaoberalo celkovo 54 postupmi verejného obstarávania;

               7.

               naliehavo vyzýva agentúru, aby správne uplatňovala postupy verejného obstarávania a zabezpečila, aby jej ročný pracovný program obsahoval náležité údaje o plánovaných postupoch verejného obstarávania; vyjadruje znepokojenie najmä nad tým, že v ročnom pracovnom programe nie sú výslovne uvedené všetky informácie týkajúce sa nariadenia o rozpočtových pravidlách a jeho vykonávacích predpisov; pripomína agentúre, že ak nie je finančné rozhodnutie o plánovanom prevádzkovom verejnom obstarávaní riadne podložené základnými údajmi, môže to platnosť rozhodnutia agentúry spochybniť; poznamenáva, že podľa agentúry sa počnúc rokom 2011 ku konečnému pracovnému programu pripája osobitná príloha s údajmi o celkovom objeme rozpočtových prostriedkov vyhradených na verejné obstarávania počas roka, orientačnom počte zmlúv a orientačných časových harmonogramoch pre jednotlivé činnosti;

               8.

               vyzýva agentúru, aby zabezpečila, že správna rada bude náležite a včas informovaná o rokovacích konaniach; berie na vedomie skutočnosť, že správna rada nie je nevyhnutne informovaná o rokovacích konaniach agentúry, ktoré by sa mali využívať za prísne vymedzených podmienok;

      Ľudské zdroje

               9.

               je znepokojený informáciami, že nezávislosť účtovníka agentúry bola v roku 2010 ohrozená; konštatuje, že v skutočnosti:

                           —

                           jeho vymenovanie bolo začiatkom roku stále dočasné,

                           —

                           jeho zodpovednosti neboli oficiálne vymedzené a

                           —

                           hodnotenie plnenia jeho povinností vykonával výkonný riaditeľ agentúry bez akéhokoľvek zapojenia správnej rady;

               10.

               víta rozhodnutie správnej rady zo 14. júna 2010 oficiálne potvrdiť vymenovanie účtovníka agentúry; berie na vedomie rozhodnutie správnej rady z 10. novembra 2011, ktorým sa menia a dopĺňajú všeobecné ustanovenia na vykonávanie článku 43 služobného poriadku, ktorý vymedzuje úlohu správnej rady vo vzťahu k účtovníkovi;

               11.

               upozorňuje však na to, že niektoré nedostatky týkajúce sa účtovníka stále pretrvávajú, najmä pokiaľ ide o vymedzenie jeho úloh a hodnotenie plnenia jeho povinností; konštatuje, že agentúra prijala kroky na nápravu uvedenej situácie;

      Výkonnosť

               12.

               víta skutočnosť, že agentúra v marci 2010 prijala svoj viacročný pracovný program na obdobie piatich rokov; berie tiež na vedomie, že výročná správa agentúry za rok 2010 uvádza pre každú operačnú činnosť vstupy a výstupy a na porovnanie aj jednotlivé plánované vstupy a výstupy, ako boli stanovené v pracovnom programe agentúry na rok 2010;

               13.

               vyjadruje poľutovanie nad tým, že Dvor audítorov sa vo svojej výročnej správe za rok 2010 vôbec nezmieňuje o rozpočtových presunoch agentúry; domnieva sa, že vysoký počet rozpočtových presunov agentúry bol pre Parlament v predchádzajúcich rokoch dôvodom znepokojenia (49 v roku 2009, 52 v roku 2008 a 32 v roku 2007); žiada preto Dvor audítorov, aby bezodkladne informoval orgán udeľujúci absolutórium o situácii týkajúcej sa presunov v roku 2010;

               14.

               opakovane vyzýva agentúru, aby zvážila zahrnutie Ganttovho diagramu do plánovania všetkých svojich prevádzkových činností v záujme prehľadného zaznamenávania času, ktorý jednotliví zamestnanci strávia na určitom projekte, a podpory prístupu zameraného na dosahovanie výsledkov; vyzýva preto agentúru, aby informovala orgán udeľujúci absolutórium o konkrétnych prijatých opatreniach;

               15.

               upozorňuje na nové úlohy, ktorými bola agentúra poverená v návrhu nariadenia, ktorým sa mení a dopĺňa jej zakladajúce nariadenie (ES) č. 1406/2002; vyzýva Komisiu, aby zvýšila zdroje vyčlenené pre agentúru, a agentúru, aby tieto zdroje spravovala obozretne a účinne, aby si tak riadne plnila nové povinnosti, ktoré pre ňu vyplývajú z uvedeného nariadenia;

      Vnútorný audit

               16.

               berie na vedomie, že agentúra ešte stále musí uplatniť 15 „veľmi dôležitých“ odporúčaní Útvaru pre vnútorný audit; je znepokojený skutočnosťou, že realizácia 8 z týchto odporúčaní sa oneskorila o 6 – 12 mesiacov a jedno z nich bolo zamietnuté; konštatuje, že prvých 11 „veľmi dôležitých“ odporúčaní sa týka riadenia rozhodovacieho procesu v právnej a finančnej oblasti, riadenia ľudských zdrojov a štandardov vnútornej kontroly; konštatuje tiež, že zamietnuté odporúčanie sa týka zodpovednosti za hodnotenie výkonnosti účtovníka; naliehavo preto vyzýva agentúru, aby orgánu udeľujúcemu absolutórium vysvetlila dôvody tohto zamietnutia, a vyzýva agentúru, aby prijala opatrenia týkajúce sa oneskoreného uplatňovania odporúčaní;

               17.

               berie na vedomie iniciatívu agentúry spočívajúcu v zdieľaní funkcie vnútorného auditu (Internal Audit Capability – IAC) s Agentúrou pre kontrolu rybného hospodárstva Spoločenstva;

               18.

               uznáva najmä, že útvar IAC poskytoval interné poradenstvo v oblasti kontroly, ako je:

                           —

                           vypracovanie plánu na zabezpečenie pokračovania činnosti pre námorné aplikácie,

                           —

                           vypracovanie plánu na zabezpečenie pokračovania činnosti pre podporné činnosti,

                           —

                           postup registrácie výnimiek;

                     berie na vedomie vyhlásenie agentúry, že bol prijatý plán na zabezpečenie pokračovania činnosti pre námorné aplikácie, plán na zabezpečenie pokračovania činnosti pre podporné činnosti a postup registrácie výnimiek;

               19.

               upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

               20.

               upozorňuje agentúru na uznesenie Európskeho parlamentu z 10. mája 2011 o absolutóriu za plnenie rozpočtu za rozpočtový rok 2009: výkonnosť, finančné hospodárenie a kontrola agentúr EÚ (7) a vyzýva agentúru, aby ho dodržiavala;

               21.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (8) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 52.

      (2)  Ú. v. ES L 248, 16.9.2002, s. 1.

      (3)  Ú. v. ES L 208, 5.8.2002, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 250, 27.9.2011, s. 181.

      (6)  Ú. v. EÚ L 64, 12.3.2010, s. 615.

      (7)  Ú. v. EÚ L 250, 27.9.2011, s. 269.

      (8)  Prijaté texty, P7_TA(2012)0164 (Pozri stranu 388 tohto úradného vestníka).